Serekê Baroyê Amedî Tahîr Elçî 28ê teşrîna peyêne ya 2015î de qezaya Sûrî ya Amedî de amebi qetilkerdene. Beşê Mîmarîya Edlî ye Zanîngehê Londonî (Forensic Architecture) derheqê serebûtî de raporêk amade kerd.
Rapor de ame îfadekerdene ke polîsêko ke warê serebûtî de bibî Elçî kişt û eşkera yo ke guleyî hetê endamanê PKKyî ra nêerzîyayî.Forensic Architecture seba ke Ugur Yakişiro PKKyîj dewa de kiştişê Elçîyî ra ameyo sûcdarkerdene hesabê xo yê twitterî ser o vera dewa nêrazîbîyayîşê xo mojna û da zanayene ke roniştişê dewa 3ê adare de do bêro kerdene.
Forensic Architecture twit de eşkera kerd ke dewaname de meseleyêke esta çunke hem endamêkê PKKyî hem zî polîsî sey kiştox ameyî mojnayene la cigêrayîşan de eşkera bi ke Elçî pê guleyanê PKKyî nêkişîyayo.
